
Nr. SC 2015 – 
REFERAT

privind aprobarea Studiului de Fezabilitate pentru obiectivul de investiţie
,,Reabilitare Podul Ştefan cel Mare”
Direcţia Tehnică prin Biroul Drumuri şi Poduri are cuprins în programul de investiţii pe anul 2015 obiectivul de investiţii ,,Reabilitare Podul Ştefan cel Mare”.
Podul Ştefan cel Mare este amplasat peste canalul Bega, pe bulevardul General Dragalina în municipiului Timişoara. 

Podul a fost construit în anul 1938 şi se află în exploatare de 76 de ani, depăşind cu mult durata de exploatare pentru care a fost proiectat. Este un pod dalat din beton armat în cadru cu console, având o lungime totală de 50,0 m, cu deschidere centrală de 30,00m peste râul Bega, şi două console laterale egale de 10,00m lungime fiecare, rezemate pe terasamentele din malurile râului.


Calea pe pod prezintă o lăţime de 12,00m destinată circulaţiei rutiere şi două trotuare pietonale denivelate de 3,40 m lăţime fiecare.


În urma expertizei tehnice s-a constatat: starea necorespunzătoare a elementelor de rezistenţă care susţin calea, a infrastructurii şi a aparatelor de reazem; degradări ale malurilor şi modificări de albie; degradări în zona carosabilă şi trotuare


Datorită faptului că traficul care se desfăşoară este foarte intens, trafic format atât din autoturisme, cât şi din troleibuze şi autobuze, este necesară mărirea numărului benzilor de circulaţie, executarea pistelor de biciclişti şi modernizarea trotuarelor. 


Din toate aceste considerente lucrările de reabilitare sunt impetuos necesare şi oportune.

Sursa de finanţare: Bugetul local capitolul Cap 84.02.03.01. Drumuri şi Poduri, Cap. C Studii şi proiecte.

Primăria Municipiului Timişoara a recepţionat Studiul de Fezabilitate pentru ,,Reabilitare Podul Ştefan cel Mare”, realizat de SC POD PROIECT SRL conform contractului de prestări servicii nr.202/19.08.2014.
În vederea realizării investiţiei este necesară aprobarea Studiului de Fezabilitate.

Valoarea totală a investiţiei ,,Reabilitare Pod Ştefan cel Mare” este estimată, conform devizului general al investiţiei, la 8.971,231 mii lei (inclusiv TVA), respectiv 2.011,894 mii Euro.
Durata de realizare pentru execuţia lucrărilor proiectate este estimată la 10 luni.

Având în vedere cele prezentate propunem aprobarea studiului de fezabilitate şi realizarea investiţiei ”Reabilitare Pod Ştefan cel Mare”.             

